# Hirofumi Yoshimura

Hirofumi Yoshimura (吉村 洋文, Yoshimura Hirofumi) és un polític japonés el qual és actualment Governador d'Osaka des de 2019. Anteriorment ha desenvolupat divereses tasques en la política, com ara el de 20é alcalde d'Osaka (2015-2019). Forma part del Nippon Ishin no Kai i del partit regionalista Associació de la Restauració d'Osaka.

## Carrera política
### Regidor d'Osaka

A les eleccions locals unificades del Japó de 2011 Yoshimura va ser elegit regidor de la cambra legislativa municipal d'Osaka com a membre de l'Associació de la Restauració d'Osaka, formació política liderada llavors per Tōru Hashimoto, governador d'Osaka.

### Cambra de Representants

A les eleccions generals japoneses de 2014 Yoshimura fou elegit membre de la Cambra de Representants del Japó com a membre del Partit de la Innovació. Tot i que no va guanyar al seu oponent al districte electoral, el liberaldemòcrata Yasuhide Nakayama, Yoshimura va poder accedir a la cambra per la circumscripció proporcional.
Poc temps després d'haver sigut elegit, Yoshimura va haver d'abandonar el seu escó per substituir a Hashimoto que havia anunciat el seu desig de retirar-se de la primera línia política després de la derrota al referèndum sobre el projecte de metròpolis d'Osaka de 2015.

### Alcalde d'Osaka

Inicialment, Yoshimura no va ser considerat per l'opinió general com un guanyador de les eleccions a alcalde d'Osaka, perà va donar la sorpresa quan va derrotar per un ampli marge al candidat del partit del govern, el PLD, en les eleccions. El 18 de desembre de 2015 Yoshimura va ser nomenat alcalde.
Poc després d'arribar a l'alcaldia, Yoshimura va cridar al governador Ichirō Matsui per fer una àrea conjunta entre institucions per treballa per a fer d'Osaka una "co-capital" del Japó que allotjara part de les institucions del govern japonés.

### Governador d'Osaka

L'abril del 2019 i en virtut de les eleccions locals unificades del Japó de 2019, Yoshimura va ser elegit governador de la prefectura d'Osaka guanyant contra el candidat únic de l'oposició, Tadakazu Konishi, que es presentà amb el suport agrupat del PLD, demobudistes, PDC, PPG i els comunistes i socialdemòcrates.

## Referències

* ↑ «吉村　洋文» (en japonès). 日本維新の会.
* ↑ «吉村洋文（小選挙区・大阪府）：衆院選2014(衆議院選挙) : 読売新聞(YOMIURI ONLINE)» (en japonès). Arxivat de l'original el 2017-10-18.
* ↑ Johnston, Eric «Hashimoto, Matsui launch new national party focused on Osaka» (en anglès). The Japan Times Online, 01-10-2015.
* ↑ Ueda, Michio «Osaka Elections and the Japanese National Security Debate» (en anglès). The Diplomat, 06-12-2015.
* ↑ «大阪市長選挙 開票速報∥大阪市選挙管理委員会» (en japonès).
* ↑ Sasaki, Nobuo. «Osaka Metropolis Plan Reemerged - Overview of the Osaka Double Election» (en japonès). Arxivat de l'original el 2017-10-18.
* ↑ «【橋下市長退任】仲間は絶賛、政敵はバッサリ　橋下劇場"キャスト"の「贈る言葉」» (en japonès). 産経WEST.
* ↑ Johnston, Eric «Governor and mayor push for Osaka to become Japan's vice capital» (en anglès). The Japan Times Online, 28-12-2015.
* ↑ «Osaka leaders win in elections to swap roles, but merger prospects unclear». The Japan Times Online.
Càrrecs públics :
| Precedit per: Tōru Hashimoto | Alcalde d'Osaka 2015 - 2019 | Succeït per: Ichirō Matsui |